సోన్‌బధ్ర
ఉత్తరప్రదేశ్ రాష్ట్ర 72 జిల్లాలలో సోన్‌బధ్ర జిల్లా (హిందీ:सोनभद्र ज़िला) (ఉర్దు| سون بھدر ضلع) ఒకటి. రొబర్ట్గంజ్ పట్టణం జిల్లాకేంద్రంగా ఉంది. జిల్లావైశాల్యం 6788 చ.కి.మీ.
2001 గణాంకాలను అనుసరించి జిల్లా జనసంఖ్య 1,463,468 జనసాంధ్రత 216 చ.కి.మీ.
జిల్లా రెడ్‌కార్పెట్‌లో భాగంగా ఉంది..
జిల్లాలో పశ్చిమం నుండి తూర్పు దిశగా సోనే నది ప్రవహిస్తుంది. సోనేనది ఉపనదులైన రిహంద్ నది చత్తీస్‌గఢ్]] రాష్ట్రంలోని సుర్గుజా జిల్లా ఎగువభూముల నుండి ఉత్తరదిశగా ప్రవహించి సోన్‌బధ్ర జిల్లాలో సోనే నదిలో సంగమిస్తుంది. సోన్‌బధ్ర జిల్లా విద్యపర్వతాల ఆగ్నేయ భాగంలో భగేల్ఖండ్ భూభాగంలో ఉంది. రిహింద్ నది మీద గోవింద్ బల్లభ్‌పంత్ సాగర్ ఆనకట్ట నిర్మించబడింది. ఈ రిజర్వాయర్‌లోని కొంతభాగం మధ్యప్రదేశ్ రాష్ట్రంలో ఉంది. వారణాశి నుండి దాదాపు 80 కి,మీ దూరంలో సాంస్కృతిక కేంద్రం మరియు వేదిక సంస్కృతికి సాక్ష్యంగా ఉన్న జిల్లా కేంద్రం ప్రధాన్యత కలిగి ఉంది. 
సోన్‌బధ్ర జిల్లా దక్షిణ ప్రాంతం " ఎనర్జీ కాపిటల్ ఆఫ్ ఇండియా " (భారతదేశ శక్తి కేంద్రం)గా గుర్తించబడుతుంది. ఈ ప్రాంతంలో పలు విద్యుదుపత్తి కేంద్రాలు ఉన్నాయి. 
గోవింద్ వల్లభ్ పంత్ సాగర్ సమీపంలో ఎన్టిపిసి లిమిటెడ్ (భారతదేశం లోని ప్రముఖ విద్యుదుత్పత్తి సంస్థ) చెందిన మూడు బొగ్గు ఆధారిత థర్మల్ విద్యుత్ ప్లాంట్లు ఉన్నాయి. శక్తినగర్ (ఉత్తర ప్రదేశ్), (భారతదేశ మొదటి ఎన్టిపిసి పవర్ ప్లాంట్), వింధ్యాచల్ థర్మల్ పవర్ స్టేషను (వింద్యానగర్) ( భారతదేశం లోని అతిపెద్ద విద్యుదుత్పత్తి సంస్థ, 3260 మె.వా సామర్థ్యం కలిగి ఉంది ) మరియు బీజ్పూర్ (రిహంద్‌నగర్). 
జిల్లాలో అన్నపరా వద్ద (ఊపర్వున్ల్ ), ఓబ్రా, ఉత్తరప్రదేశ్, (ఊపర్వున్ల్), రెనుసాగర్ (హిండాల్కో), మరియు పిప్రి - హైడ్రో (ఊపర్వున్ల్), నార్తన్ కోయల్ ఫీల్డ్స్ (కోయల్ ఇండియా శాఖ) మొదలైన విద్యుదుత్పత్తి కేంద్రాలు ఉన్నాయి. జిల్లా ప్రాంతంలో పలు బొగ్గుగనులు ఉన్నాయి. రెనుకూట్‌లో హిండాల్కో అల్యూమినియం ప్లాంట్ ఉంది.
జిల్లా పారిశ్రామిక కేంద్రంగా ఉంది. కొంత ఆటవీ ప్రాంతంలో లైం స్టోన్ లభ్యం ఔతుండగా అధిక ప్రాంతంలో బొగ్గు నిక్షేపాలు లభిస్తున్నాయి. ఈ ప్రాంతంలో పలు చిన్న నదులు ప్రవహిస్తున్నాయి. ప్రధాన నది సోనేబధ్ర.
లైం స్టోన్ లభిస్తున్న కారణంగా 1956లో చుర్క్ వద్ద సిమెంట్ కంపెనీ స్థాపించబడింది. 1971లో దాలా వద్ద మరొక సిమెంటు కంపెనీ స్థాపించబడింది. 1980లో ఏన్సిల్లరీ కంపెనీ స్థాపించబడింది. ఇతర కంపెనీల స్థాపనకు సిమెంటు కంపెనీలు ఆధారంగా ఉన్నాయి. 1961లో పిప్రి వద్ద రిహంద్ ఆనకట్ట పేరుతో పెద్ద ఆనకట్ట నిర్మించబడింది. ఈ ఆనకట్ట నుండి 300 మె.వా విద్యుత్తు ఉత్పత్తి చేయబడుతుంది. 1968లో రిహంద్ ఆనకట్టకు 40కి.మీ దూరంలో 99 మె.వా విద్యుదుత్పత్తి కేంద్రం స్థాపించబడింది.
రేనుకుత్ వద్ద బిర్లాగ్రూపు వారు అల్యూమినియం ప్లాంట్ స్థాపించారు. ఇది హిండాల్కోకు చెందిన అతి పెద్ద అల్యూమినియం ప్లాంట్‌గా గుర్తించబడుతుంది.1967లో బిర్లాగ్రూపు వారు తమస్వంత విద్యుత్తు ఉత్పత్తి కేంద్రాన్ని (887.2 మె.వా) స్థాపించారు. ఈ విద్యుత్తు హిండాల్కో సంస్థకు ఉపయోయించబడుతుంది. రేనుకుత్ వద్ద బిర్లాగ్రూపు వారు " హైటెక్ కార్బన్ " సంస్థను ప్రారంభించారు. 
శక్తినగర్ వద్ద ఎంటీపిసి సంస్థ స్థాపించిన విద్యుత్తు ఉత్పత్తి కేంద్రం 2000 మె.వా విద్యుత్తును ఉత్పత్తి చేస్తుంది. ఇదే సంస్థకు చెందిన బీజ్పూర్ ప్లాంటు 3000 మె.వా విద్యుత్తును ఉత్పత్తి చేస్తుంది.2006 గణాంకాలను అనుసరించి పచాయితీ రాజ్ మంత్రిత్వశాఖ భారతదేశ జిల్లాలు (640) లో వెనుకబడిన 250 జిల్లాలలో సోన్‌బధ్ర జిల్లా ఒకటి అని గుర్తించింది. . బ్యాక్‌వర్డ్ రీజన్ గ్రాంటు ఫండు నుండి నిధులను అందుకుంటున్న ఉత్తరప్రదేశ్ రాష్ట్ర 34 జిల్లాలలో ఈ జిల్లా ఒకటి..జిల్లా ప్రాంతం భారతదేశ శక్తికేంద్రంగా ఉంది. ప్రజల పట్ల భరతదేశ రాజకీయనాయకుల ఉదాశీనతకు ఇది నిదర్శనంగా ఉంది. భారీ ఎత్తున పారిశ్రామీకరణ ప్రజల ఆరోగ్యం మీద దుష్ప్రభావం చూపుతుంది. కాలుష్యం వాయువును మరియు నదీజలాలను సహితం ప్రభావితం చేస్తుంది. ప్రజల రక్తంలో పాదరసం వంటి రసాయనాల విషప్రభావం కనిపిస్తుందుది. రసాయనాలు మానవుల కండలు, ఎముకలు మరియు మెదడు మీద ప్రభావం చూపుతూ నిదానమైన ప్రాణహరణిగా మారింది. రాష్ట్ర మరియు కేంద్ర ప్రభుత్వాలు సమస్యను గుర్తించడంలో విఫలమైయ్యాయి. పరిశ్రమల అభివృద్ధి ప్రణాళికలు బాధితులు ఆరూగ్యకరమైన సాధారణజీవితం జీవించడానికి అవరోధం కలిగిస్తున్నాయి.నగరం రైలు మర్గంతో ఢిల్లీ, అలహాబాద్, రాంచి మరియు పాట్నాలతో చక్కగా అనుసంధానించబడి ఉంది. వీటిలో నడుపబడుతున్న రైళ్ళలో మురి ఎక్స్‌ప్రెస్ ( జమ్ము - తావి- ఢిల్లీ- టాటానగర్), జార్ఖండ్ స్వర్నజ్యోతి ఎక్స్‌ప్రెస్, (హతియా- కాంపూర్- ఢిల్లీ), త్రివేణి ఎక్స్‌ప్రెస్ (బరెల్లి -లక్నో - షక్తినగర్- బర్వధి), భోపాల్ ఎక్స్‌ప్రెస్ (భోపాల్- హౌరా) వారాంతం మరియు షక్తిపుంజ్ ఎక్స్‌ప్రెస్ (హౌరా- చొపన్- జబల్పూర్), ఇంటర్సిటీ (సింగ్రౌలీ- చొపన్- వారణాశి) మొదలైన రైళ్ళు ప్రధానమైనవి.
సోనాబధ్ర జిల్లా కేంద్రం రొబర్ట్గంజ్ వారణాశి నగరానికి 90కి.మీ దూరంలో ఉంది. రొబర్ట్గంజ్ లక్నో, అలహాబాద్, వారణాసి, మిర్జాపూర్ మరియు మధుపూర్, సోన్‌బధ్రలతో రహదారి మార్గాలతో చక్కగా అనుసంధానించబడి ఉంది. వారణాశికి చేరుకోవడానికి రోజంతా బసులు లభిస్తుంటాయి. వారణాశి చేరుకోవడానికి 2.30 గంటల సమయం ఔతుంది. 
రహదారి వారణాశిని వైధాన్ పాస్‌తో జిల్లాద్వారా కలుపుతుంది. రెనుకోట్, అంపర, షక్తినగర్ నగరాలు వాణిజ్యపరంగా అభివృద్ధిచెందాయి కనుక ఇది జాతీయ రహదారి కానప్పటికీ రహదారి ఎప్పుడూ రద్దీగా ఉంటుంది. నేషనల్ థర్మల్ పవర్ కార్పొరేషన్ షక్తినగర సింగ్రౌలి, ఖదీ వంటి జాతీయ కోల్ ఫీల్డ్ వివిధ ప్రాజెక్టులు, జయంత్, దుధిచూ, అంలోరి, కక్రి మొదలైన ప్రముఖ బొగ్గుగనులు రాష్ట్రానికి అవసరమైన బొగ్గును సరఫరాచేస్తున్నాయి. చురుక్ సమీప ప్రాంతంలో జయ్పీ గ్రూప్ సంస్థ థర్మల్ పవర్ ప్రాజెక్టును స్థాపించింది. ఇసుక మరియు కంకర మోసుకుపోయే 1000 ట్రక్కులు ఈ రహదారిలో నడుస్తున్నందువలన కూడా ఈ రహదారి రద్దీగా ఉండడానికి ఒక కారణనమని భావిస్తున్నారు.